Vier verskyn in hof oor gru-moord in OranjevilleVivien Ponté. Foto: Verskaf. Vier mans sal na verwagting Vrydag in die Heilbron-landdroshof verskyn in verband met die moord op Vivien Ponté (57) wat Sondagaand wreed in haar huis in Oranjeville in die Vrystaat vermoor is. Konst. Peter Kareli, ŉ polisiewoordvoerder, het vroeër vandeesweek aan Maroela Media gesê die verdagtes is in hul huise in die Metsimaholo-township buite die dorp in hegtenis geneem nadat die polisie ‘n wenk van die gemeenskap ontvang het. Gesteelde goedere van Ponté is in hul besit gevind. Die verdagtes is tussen 23 en 27 jaar oud. Ponté was ‘n apteker wat in Johannesburg in ‘n mediese laboratorium werksaam was. Sy was ongetroud en het geen kinders gehad nie. Lees ook: Vier vas vir wrede Oranjeville-moord “Wreedste moord in Oranjeville ooit”